የሞዴል ጥቃቅንና አነስተኛ ኢንተርፕራይዞች ኤግዚቢሽንና ባዛር የ4 ሚሊዮን ብር ሽያጭና የገበያ ትስስር እንደሚፈጠር ተገለጸ
አዲሱ ገረመው አዲስ አበባ፡- የ2013 በጀት ዓመት የ4 ሚሊዮን ብር ሽያጭና የገበያ ትስስር እንደሚፈጥር የፌዴራል የከተሞች የስራ ዕድል ፈጠራና የምግብ ዋስትና ኤጀንሲ አስታወቀ። ከተሳታፊዎች ውስጥ 50 በመቶዎቹ ሴቶች መሆናቸው ተጠቆመ ። ኤጀንሲው ለአዲስ ዘመን
ጋዜጣ በላከው መግለጫ
እንዳስታወቀው፤ በ2013 በጀት
አመት አንደኛው ዙር
የሞዴል ጥቃቅንና አነስተኛ
ኢንተርፕራይዞች ሀገር አቀፍ
ኤግዚቢሽንና ባዛር ‹‹ዘላቂነት
ያለው የገበያ ትስስር
ለስራ ዕድል ፈጠራና
ለኢንተርፕራይዞች ልማት መሰረት
ነው ›› በሚል
መሪ ቃል ከታህሳስ
22 እስከ ታህሳስ 28 ቀን
2013 ዓ.ም በጀሞ አንድ አደባባይ ትራፊክ መብራት ፊትለፊት ለሰባት ተከታታይ ቀናት የሚካሄድ ይሆናል። የ4 ሚሊዮን ብር ሽያጭና የገበያ ትስስር እንዲሚፈጥርም ይጠበቃል። በኤግዚቢሽንና ባዛሩ ላይ ከሁሉም ክልሎችና ከተሞች የተውጣጡ 202 የጥቃቅን እና አነስተኛ ኢንተርፕራይዞች 10 አነስተኛና መካከለኛ ኢንዱስትሪዎች የሚሳተፉ ሲሆን፤ ሴቶች 50 በመቶ እና አካል ጉዳተኛ ሦስት በመቶ በማሳተፍ ምርትና አገልግሎታቸው ከ20ሺ በላይ በሚሆን ተጠቃሚ የህብረተሰብ ክፍል እንዲጎበኝ ይደረጋል ብሏል ። ባዛሩ ከተለያዩ ክልሎችና አካባቢዎች የተሰባሰቡና በልዩ ልዩ ዘርፎች የተሰማሩ ብቁና ተወዳዳሪ ኢንተርፕራይዞችንና አንቀሳቃሾችን የሚያሳትፍ ሲሆን፤ በአንድ ማዕከል በማገናኘት በሚፈጠረው ትውውቅና የልምድ ልውውጥ በመካከላቸው ጤናማ የውድድር ስሜት ለማቀጣጠል እንደሚያስችልም “ኤጀንሲው አመልክቷል ። ባህላዊና ዘመናዊ የጨርቃጨርቅና
አልባሳት ምርት ውጤቶች፣
ባህላዊና ዘመናዊ የቆዳ
አልባሳትና የቆዳ ምርት
ውጤቶች፣ ባህላዊ የዕደ-ጥበባትና
ቅርጻ-ቅርጽ ሥራዎችና
ውጤቶች፣ የብረታብረት፣ የእንጨት
ሥራና የኢንጅነሪንግ ስራዎችና
ውጤቶች፣ የአግሮ-ፕሮሰሲንግ
ምርቶች እና የከተማ
ግብርና ውጤቶች፣ የቴክኖሎጂ
ውጤቶችና የፈጠራ ስራዎች፣
ፈሳሽ ሳሙና፣አልኮል፣ሳኒታይዘር፣
የአፍና አፍንጫ መሸፈኛ
ጭንብል/ማስኮች/፣
እና ሌሎችም ምርቶች
በኤግዚቢሽንና ባዛሩ እንደሚቀርቡ
አስታውቋል። የአዲስ አበባ ነጋዴ ሴቶች ማህበር፣ የሴቶች ኢንተርፕርነርሺፕ ልማት ፕሮግራም፣ ኢንተርፕርነርሺፕ ልማት ማዕከል፣ ፋሽን ዲዛይን አሶሴሽን፣ የሴቶች ራስ አገዝ ድርጅት፣ የባህልና ቱሪዝም ሚኒስቴር በዕደ ጥበብ ዘርፍ የተሰማሩ ኢንተርፕራይዞችና ሌሎችም ተሳታፊ ኢንተርፕራይዞች እንደሚሆኑ ጠቁሟል። ሁነቱ የተሞክሮ ልውውጥና
የንግድ ልማት ግንዛቤ
ከማዳበሩም ባሻገር፤ ኢንተርፕራይዞች
ከተጠቃሚው ህብረተሰብ ጋር
በሚያደርጉት ግንኙነት ዘላቂ
የገበያ ትስስር ለመፍጠር
የሚያስችል ምቹ አጋጣሚ
ይሆንላቸዋል። ምርቶቻቸውንና አገልግሎታቸውን
ለተጠቃሚዎች በቀጥታ በመሸጥም
ተጠቃሚ እንደሚሆኑም እጀንሲው
አስታውቋል ።አዲስ ዘመን ታህሳስ 22/2013